مظاهرة اقباط المقطم 2011

مظاهرة المقطم 2011 ، هى مظاهره عملها فقرا و غلابه من اقباط مصر من سكان منطقة الزرايب فى المقطم فى شرق القاهره فى يوم 8 مارس 2011 فى منطقة القلعه و السيده عيشه و الحسين للمطالبه بحقوقهم و للاحتجاج على حرق المسلمين لكنيسة الشهيدين فى صول فى محافظة حلوان يوم 5 مارس 2011، و قطعوا طريق ريئسى بيربط ما بين شمال منطقة المقطم و جنوبها. و حصل ضرب بالنار و اتولعت عربية زباله و فيه منهم حاولوا يقتحموا مستشفى الحسين الجامعى. اتوجهت قوات الجيش و المطافى للمنطقه و قال الشهود ان قوات الجيش ضربت نار فى الهوا لتفريق المتظاهرين.

استمرت المظاهرات اللى اتحولت لاشتباكات ما بين اقباط و مسلمين بعد ما مسلمين هاجموا الاقباط المتجمهرين و ابتدا الاتنين يضربوا بعض بالطوب ، و وصل عدد الضحايا ل13 قتيل و اكتر من 140 مصاب لكن مش معروف عدد الاقباط و المسلمين. حسب كلام القسيس سمعان ابراهيم كاهن كنيسة سمعان الخراز فى المقطم اتقتل 6 اقباط بالرصاص.

البابا شنوده التالت بابا اسكندرية وبطريرك الكرازه المرقسيه القبطيه من ناحيته دعا اتباعه بالهدؤ و قال ان مظاهرات الاقباط المحتجين على حرق كنيسة صول خرجت عن النص و ان فيه كتير ركبوا الموجه و شاركو فى الهتافات المسيحيه ن وقال ان فيه قله اندست ما بين المتظاهرين و اتجاوزت هتافاتهم كل الادب و القيم و اكد على ان فيه ناس استخدموا العنف و هو مش اسلوب الاقباط و بيوضح ان فيه ناس اندست و اتكلموا باسم الاقباط.

مصر بتعانى من حالة تعصب دينى خطيره و العنف اللى حاصل هو جزء من حالة الفوضى و العنف اللى سادت مصر بعد ثورة 2011 ، و بينت الاحداث ان سكان مصر بتوع سنة 2011 بيختلفوا عن مصريين 1919 ، ففى 8 مارس 1919 وقف كل المصريين مسلمين و مسيحيين صف واحد فى ثورة 1919 و كانت من قضاياهم النهضه بمصر و اقامة دوله مدنيه متقدمه تسيع الكل و خطب القسسه فى جوامع المسلمين و خطب الشيوخ فى كنايس المسيحيين. بعد حوالى ستين سنه فى 8 مارس 2011 و هو نفس يوم بداية ثورة 1919 ضرب المسلمين و الاقباط بعض بالطوب من غير لحد ما يحترموا ذكرى ثورة 1919 و بقت قضية بعضهم اقامة دوله دينيه تستبد بحكم مصر.

 لينكات و مصادر 
 ارتفاع ضحايا الاشتباكات بين مسلمين و أقباط فى مصر الى 13 قتيلا و140 مصابا... 
 اشتعال مظاهرات الأقباط...
 51 مصاب فى أحداث شغب المقطم والقلعة والسيدة...
 أهالى منطقة الزرايب يهاجمون المواطنين بحى الحسين... 

تصنيف:ثورة مصر 2011
تصنيف:اضطهاد الأقباط